da pt pt en da da da da da da en de de de da de es en en en en en en en en pt es da en da da da da da da de da nb da en en en en da da en da en da en da en da sv en da da en da en en en en en en en da da da da en da de en nb en en ko da da da da da da da da da da da da da da en da da da da da en en en da da en tr sv en da en de en hbs_lat en nb ru en en en da en en en id en en hbs_lat it en es en de en en en en
Bliv sponsor for et barns skolegang
Moja - Stitch for education
Vi arbejder med 6 af FN's verdensmål frem mod 2030, herunder; Afskaf fattigdom, Sundhed og trivsel, Kvalitetsuddannelse, Ligestilling mellem kønnene, Ansvarlig forbrug og produktion og ikke mindst Partnerskab mellem NGO-organisationer.
Som kvinde i den vestlige verden oplever vi fleste nok menstruation som et stort irritationsmoment, men sjældent en forhindring for at gå i skole og få en uddannelse. At forstille sig at vokse op i en verden, hvor menstruation er et tabu ingen taler om, og det samtidigt får pigerne til at føle skam og ydmygelse, får de fleste af os til at gå i forsvarsposition.
Det har resulteret i en kæmpe opbakning til projektet med et ønske om at hjælpe med at sy bind fra syglade kvinder fra alle egne af Danmark. Vi håber med foreningen, at få mange flere til at hjælpe os, så vi kan hjælpe endnu flere piger i Kenya til et lettere liv og en uddannelse.
Du kan læse meget mere om projekterne her på siden.
Har du også fået lyst til at være med til at gøre en forskel,
kan du melde dig ind i foreningen enten som:
1.    Symedlem, meld dig ind i vores facebookgruppe og få råd og vejledning til at sy bind.
Det er gratis, og du bestemmer selv, hvor mange bind du vil sy og donere.
2.   Bliv medlem, du kan vælge mellem flere forskellige medlemskaber
Tilmeld dig sygruppen på Facebook
Selv om vi hovedsagelig syr og donerer bind, tror vi også på, at en anden løsning for de unge kvinder i Kenya og alle andre afrikanske lande er at få adgang til en menstruations-cup. Desværre er prisen på en cup så høj, at det er et uopnåeligt ønske for hovedparten af kvinderne i Afrika.  Moja har nu fundet en løsning uden dyre mellemmænd, der skal tjene på disse fattige kvinder. Vi har fundet en producent, der kan levere en billig og sikker cup, direkte til os. Vi har allerede succesfuldt, doneret over 2000 af disse cup'er til skolepiger og unge mødre, både i slummen og i afsidesliggende landsbyer. Det lyder måske ikke af så meget, men for disse kvinder har det gjort en verden til forskel.
Vi har formået at finde løsninger på alle de udfordringer, som kvinderne er stødt på i brugen af cup'erne. Såsom ordentlige toilet-forhold og manglende vand og gryder til at rengøre dem i. Vi følger altid op og har en kontaktperson, der er rutineret i brugen, og som pigerne kan søge råd og vejledning hos. Hvis du har lyst til at være med til at hjæle endnu flere piger med en menstruationscup, kan du melde dig ind og donere en cup hver måned.
Når vi donerer bind og menstrua-tionscup'er til skolepigerne, følger vi altid op med sexualundervisning, også til drengene, som har et lige så stort behov for viden, om beskyttelse, ligestilling og vold-tægtsstatistikker. Dette er med til at beskytte pigerne. Når der er mulighed for det, uddeler vi også kondomer, da størsteparten af alle nye tilfælde af  AIDS/HIV er unge piger. Desværre er det ofte umuligt for drengene at få fat i kondomer, da klinikker rundt omkring i Kenya, ofte nægter at udlevere de gratis kondommer til unge drenge, måske i den tro, at de så ikke vil dyrke sex?
I Kenya er alt tabu, og ingen for-tæller børnene om anatomi, sex eller menstruation.
Når en pige får sin menstruation første gang, tror hun derfor ofte, at hun er syg eller ligefrem døende. Vi lærer pigerne om hygiejne, deres cyklus, om hvordan man bliver gravid, og hvordan man undgår det. Vi prædiker ikke ”ingen sex før ægteskab”, da det tydeligvis ikke virker.
Vi fortæller dem om deres rettig-heder, og hvor de skal henvende sig, hvis de har været udsat for vold-tægt, da 33% af pigerne i Kenya, vil opleve en voldtægt  inden de er fyldt 18 år. Det er foruroligende tal og meget bekymrende at kvinders rettigheder er ikke-eksisterende i mange afrikanske lande.
Kvindelig omskæring (FGM) er en praksis, der udøves i mange afrikanske lande. Man skærer i hele eller dele af det kvindelige kønsorgan. Det er et udbredt ritual for overgangen fra barn til kvinde, som mere end 200 mio kvinder verden over udsættes for. I Kenya blev FGM ulovligt i 2011, men de små stammesamfund udøver stadig ritualet i stor stil.
Stammesamfundene ligger langt fra anden befolkning og storbyer, og hverdagen er drevet af den indi-viduelle kultur. På grund af illegaliseringen har de ikke adgang til sterile redskaber, hvorfor ritualet udføres under dårlige, uhygiejniske vilkår. Det foregår helt uden be-døvelse eller smertestillende midler og mange forbløder under proce-duren.
FGM er et ritual hvor sundhed, medmenneskelighed og alvorlige konsekvenser af selve omskæringen overskygges til fordel for kulturen. Kvinder lider og får svære senfølger af omskæringen - alt fra kroniske smerter, blodforgiftning, besvær med at føde der kan lede til dødfødte børn, vandladningsbesvær og meget mere. Mere end 40% af kvinder over 45 år er omskåret i Kenya. Det er mest udbredt i øde områder, hvor befolkningen ikke har adgang til uddannelse.
Vores ambition er at nå ud til disse områder for at udbrede viden, der kan gøre en forskel. Det er et svært og tidskrævende projekt, der kræver tæt samarbejde med de lokale, fordi hver stamme har deres eget sprog og egen kultur, vi skal sætte os ind i forud for undervisningen.
FÆLLES SY DAG I MOJA
Sexualundervisning og donation af bind og
menstruationscup'er i Mathara slum i Nairobi
At hjælpe én person ændrer måske ikke hele verden, men det ændrer verden for den ene person.
Der er i øjeblikket mere end 600 kvinder der hjælper med at sy genanvendelige stofbind, som bliver doneret til skolepigerne i Kenya.
De bidrager med både materiale og tid og uden dem, ville dette projekt ikke være muligt.
I slummen lever de fleste for under 1 dollar om dagen, så når en pige menstruerer, er der ikke råd til bind. Derfor er de fleste nødt til at finde gamle tæpper og stofrester, som de kan bruge. Nogen er heldige at få doneret en pakke bind med 10 stk., der så skal holde under hele men-struationen. De har derfor ofte et bind på hele dagen, så det begynder at lugte. Derfor kan drengene "lugte", når pigerne har deres menstuation, og driller og håner dem, så mange vælger at blive hjemme fra skole eller helt dropper ud.
Så elsker du at sy og har lyst til at gøre en forskel for piger i den  3. verden, så meld dig ind i vores sygruppe på Facebook. Her kan du finde mønstre og få gode idéer. Du behøver ingen erfaring, da øvelse hurtigt gør mester, og ellers er der altid hjælp at hente i gruppen. Vi har også brug for folk, der klipper bindene til vores sydage og på selve sydagen til at samle og sætte trykknapper i.
Tilmeld dig sygruppen på Facebook
Danske Bank konto nr.:
Copyright © All Rights Reserved Moja - Stitch for education